**Nepraleiskite progos: iš valstybės dar bus galima atgauti iki 3 tūkst. eurų**

**Lietuvos banko duomenimis, 2023 m. trečioje pensijų pakopoje kaupė 118 tūkst. šalies gyventojų. To dar nedarantys skatinami nepraleisti progos – visi, pradėję investuoti į III pakopos pensijų fondus iki šių metų pabaigos, dar turės galimybę pasinaudoti lengvata ir iš valstybės atgauti iki 3 tūkst. eurų.**

**Nuo naujųjų metų – reikšmingi pokyčiai**

III pensijų pakopa yra savanoriškas kaupimo būdas, kuriame pats kaupiantysis nusprendžia, kokiu periodiškumu ir kiek pinigų tam skirti. Naujausios „Luminor investicijų valdymas“ užsakymu atliktos apklausos duomenimis, didžioji dalis (46 proc.) iš III pensijų pakopoje kaupiančių lietuvių čia investuoja 3–5 proc. nuo savo „į rankas“ gaunamo darbo užmokesčio.

Ligi šiol valstybė kaupimui III pakopoje suteikdavo gyventojų pajamų mokesčio (GPM) lengvatą, kuria pasinaudojus galima susigrąžinti iki 20 proc. per kalendorinius metus į šiuos pensijų fondus įmokėtos sumos. Grąžintina suma galėjo siekti iki 300 eurų per metus.

Tačiau dabar kaupiančiųjų laukia reikšmingi pokyčiai – nuo 2025 m. sausio 1 dienos naujai sutartis sudarę gyventojai GPM lengvatos gauti nebegalės.

„Dėl to dar tik svarstantiems pensiją kaupti III pakopos pensijų fonduose reikėtų suklusti – suspėjus sudaryti sutartį iki naujųjų metų, GPM lengvata vis dar galios. Nevertėtų praleisti progos kasmet atgauti iki 300 eurų“, – sako „Luminor investicijų valdymas“ vadovė Loreta Načajienė.

**Kaip atgauti 3 tūkst. eurų?**

Visi, jau sudarę sutartis dėl kaupimo III pakopos fonduose arba sudarysiantys iki šių kalendorinių metų pabaigos, GPM lengvata dar galės naudotis ateinančius 10 metų.

„Lengvata ir toliau galios įmokoms, neviršijančioms 1,5 tūkst. eurų per metus. Todėl į trečios pakopos pensijų fondą investavę 1,5 tūkst. eurų, kitų metų pavasarį deklaruodami pajamas galėsite susigrąžinti 300 eurų. Kadangi tokia galimybė suteikiama dar dešimčiai metų, per visą šį laikotarpį iš viso įmanoma atgauti net 3 tūkst. eurų“, – pastebi L. Načajienė.

Lengvata taikoma nuolatiniams Lietuvos gyventojams, dirbantiems pagal darbo sutartį arba vykdantiems individualią veiklą, kai jų pajamos apmokestinamos 15, 20, 27 arba 32 proc. GPM. Lengvata gali pasinaudoti ir tie žmonės, kurie įmokas į trečiosios pakopos pensijų fondus perveda už kitą asmenį – t. y. už savo sutuoktinį arba vaikus, kai sutartis sudaryta sutuoktinio ar vaiko vardu.

Nuo naujųjų metų įsigaliosiantys pokyčiai nenumatyti kaupiantiems antros pakopos pensijų fonduose, todėl savarankiškai pervedantys papildomas įmokas į antros pakopos pensijų fondus ir toliau galės naudotis GPM lengvata.

Apklausą „Luminor“ banko užsakymu Estijoje, Latvijoje ir Lietuvoje šių metų balandžio pabaigoje atliko tyrimų bendrovė „Norstat“. Kiekvienoje Baltijos šalyje buvo apklausta po tūkstantį 18–65 metų amžiaus žmonių.

**Apie UAB „Luminor investicijų valdymas“**

[Lietuvos banko duomenimis](https://www.lb.lt/lt/apzvalgos-ir-leidiniai/category.39/series.3904), 2023 metais (imtinai) pagal valdomą antros pakopos pensijų fondų turtą „Luminor investicijų valdymas“ užėmė 7 proc. rinkos dalį, įskaitant ir gyvybės draudimo įmones, taip pat valdančias antros pakopos pensijų fondus. Pagal valdomą trečios pakopos pensijų fondo turtą įmonė turėjo 27,5 proc. trečios pakopos pensijų fondų rinkos dalies.

*Svarbu: Kaupdami pensijų fonduose, patiriate investavimo riziką, o tai reiškia, kad investicijų vertė gali ir kilti, ir kristi, yra galimybė atgauti mažiau negu investavote. UAB „Luminor investicijų valdymas“, investicijų grąžos, pensijų fondų pelningumo ar išmokamų anuiteto dydžių negarantuoja. Pensijų fondų praeities rezultatai negarantuoja ateities rezultatų. Prieš priimdami sprendimą kaupti papildomą pensiją „Luminor“ pensijų fonduose susipažinkite su pensijų fondų taisyklėmis, taikomais atskaitymais, investavimo strategija ir rizikos veiksniais. Pensijų fondus valdo UAB „Luminor investicijų valdymas“, įm. k. 226299280.*

**Daugiau informacijos:**Evelina Laučiūtė

Mob. tel.: +370 616 40 185

evelina.l@coagency.lt